section_heading: Opis dobra
paragraph_text: Stambeno-poslovna uglovnica na zapadnom dijelu splitske obale izgrađena je 1924. prema projektu Josipa Kodla. Pored arhitektonskih, ističe se i urbanističkim vrijednostima, posebice načinom na koji je konkavnim i terasastim uvlačenjem dijela pročelja iznad zaobljenog prizemlja, riješen ugao građevine. Zauzima istaknuto mjesto u ranom Kodlovom opusu odajući, u dekorativnosti i slikovitosti pročelja i razvedenosti krovišta, još uvijek utjecaje secesije kojih će se narednih godina postupno oslobađati, afirmirajući prvi u Splitu arhitekturu moderne.